cyanic-selkie/wikianc huggingface dataset:
Brigid av Kildare
Utvidet biografi
I henhold til den historiske Brigid synes det som om Faughart var hennes fødested. Kirken i Faughart ble grunnlagt av sankt Moninne av Killeavy til Brigids ære. Den gamle brønnen ved kirken som ligger ved siden av ruinene av kirken trekker fortsatt til seg pilegrimer. Det er bevis i boken Trias Thaumaturga for at Brigid oppholdt seg i Connacht, spesielt i grevskapet Roscommon og også ved de mange kirker som grunnlagt av henne i bispedømmet Elphim. Hennes vennskap med sankt Patrick er attestert av følgende avsnitt i Armaghboken: «inter sanctum Patricium Brigitanque Hibernesium columpnas amicitia caritatis inerat tanta, ut unum cor consiliumque haberent unum. Christus per illum illamque virtutes multas peregit» («Mellom Patrick og Brigid, irlendernes søyler, var det et vennskap av så høy nestekjærlighet at de hadde kun et hjerte og et sinnelag. Gjennom ham og gjennom henne utførte Kristus mange mirakler»). Ved Armagh var det et «Templum Brigidis», en liten klosterkirke kjent som «Regles Brigid» og som også etter sigende skal hatt noen relikvier etter helgenen, men ble ødelagt i 1179 av normanneren William Fitz Aldelm.
I tillegg er Brigid holdt i høy ærbødighet av mange ortodokse kristne som en av de store vestlige helgener forut det store skisma i 1054 mellom de vestlige og østlige kirker. Hennes festdag er lik som i vest, den 1. februar, skjønt kirker som følger den julianske kalender, som i mange ortodokse nasjoner, feirer hennes festdag den 14. februar, den tilsvarende dagen i den julianske kalenderen.
Maíla Machado
Hun representerte Brasil under Sommer-OL 2016 i Rio de Janeiro, der hun ble utslått i forsøksheatet på 100 meter hekk.
Armégruppe A
Armégruppe A (tysk: Heeresgruppe A), var en betegnelse på tre ulike tyske armégrupper under andre verdenskrig.
Under slaget om Frankrike rykket armégruppe A inn gjennom Ardennene under ledelse av Gerd von Rundstedt.
Under framrykkingen på østfronten ble armégruppe syd delt i forbindelse med operasjon blå, sommeroffensiven mot Kaukasus i 1942. Mens armégruppe A under ledelse av først Wilhelm List og deretter Ewald von Kleist rykket mot Kaukasus, rykket armégruppe B under ledelse av Maximilian von Weichs fram mot Volga og Stalingrad.
Senere, 25. januar 1945 omdøpte Adolf Hitler tre armégrupper, hvor armégruppe nord ble armégruppe Kurland, armégruppe sentrum ble armégruppe nord og armégruppe A ble armégruppe sentrum, samtidig som Hitler avsatte Josef Harpe som kommandant for armégruppen som syndebukk for tilbakeslagene ved den sovjetiske Wisła-Oder-offensiven.
Løvenes konge (2019)
Løvenes konge (originaltittel: The Lion King) er en amerikansk musikalsk dramafilm, regissert av Jon Favreau og produsert av Walt Disney Pictures. Filmen er en fotorealistisk, CGI-nyinnspilling av Disney-klassikeren med samme navn fra 1994. Planene om en nyinnspilling av Løvenes konge ble bekreftet i september 2016, etter Favreaus suksessrike gjenskapelse av Jungelboken. Kontraktene med de fleste av stemmeskuespillerne var klare tidlig i 2017, og produksjonen startet i Los Angeles senere samme år. Filmen hadde premiere i Norge den 17. juli 2019, og to dager senere i USA.
Filmen handler om den unge løven Simba i Afrika som finner sin plass i «livets sirkel», mens han kjemper seg gjennom forskjellige hindringer for å bli den rettmessige kongen. Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver og Beyoncé Knowles-Carter har originalstemmene til hovedkarakterene, mens James Earl Jones har stemmen til Mufasa.
Handling
Filmen følger i stor del handlingen fra den opprinnelige tegnefilmen fra 1994, men med enkelte endringer. Handlingen i Løvenes konge foregår i det fiktive Løveriket i Afrika, hvor en løve regjerer over de andre dyrene som konge. I begynnelsen av filmen presenterer Rafiki, en mandrill hvis yrke er sjaman, den nyfødte løven til kong Mufasa og dronning Sarabi, til en dyresamling ved Pride Rock. Imens innser Mufasas yngre bror, Scar, at han ikke lenger er tronarvingen, og planlegger å drepe Simba og Mufasa.
En av endringene er at flekkhyene-flokken Shenzi, Banzai og Ed i 2019-filmen er omdøpt til Shenzi, Azizi og Kamari.
Ikke-sirkulerende gyldige mynter
Ikke-sirkulerende gyldige mynter, også kalt pseudomynter eller medaljemynter, er myntlignende objekter med en pålydende verdi som teoretisk sett er et gyldig betalingsmiddel, men som på grunn av deres utsalgspris eller metallverdi har en verdi langt under pålydende verdi. De er oftest kun utmyntet for salg til samlere.
Utgiverne av ikke-sirkulerende gyldige mynter er ofte privateide myntverk eller nasjonale myntverk. Mange mynter blir utgitt med påført navn til ubebodde øyer og territorier eller små, fattige land.
Ma Xiaotian
Han har tidligere vært i ledelsen for luftforsvaret i Guangzhou militærregion, Lanzhou militærregion og deretter Nanjing militærregion.
David McCann
David McCann (født 17. mars 1973) er en irsk syklist som konkurrerer i landeveissykling. Han representerte landet sitt under Sommer-OL 2012 i London, der han ble nummer 55 i landeveisrittet. Han deltok også i temporittet der han ble nummer 27.
Ma Xiaotian
Ma deltok i 16., 17. og 18. sentralkomite, og var medlem av Kommunistpartiets 18. sentrale militærkommisjon.
VM i strandhåndball 2012
Verdensmesterskapet i strandhåndball 2012 ble arrangert fra 8. til 13. juli 2012 i Muskat i Oman.
VM var felles for kvinner og herrer, og 12 lag deltok i hver klasse.
Ptychoderini
Ptychoderini er en gruppe av biller som lever av sopp som vokser på død ved.
Utbredelse
Gruppen er utbredt i varme områder over hele Jorda.
Ordensregel
En ordensregel er de(n) leveregelen(reglene) som medlemmene av en religiøs orden lever etter.
Innen kristendommen er et antall viktige ordensregler kjent, listen er ordnet kronologisk:
Chrodegang av Metz' regel gjaldt i første instans for kanniker og ikke for munker. Caesarius av Arles har også skrevet en ordensregel, men ingen kom til å leve etter denne. Ofte ble konstitusjoner, eller tolkninger, med mer detaljerte regler for dagliglivet opprettet. Disse var basert på ordensregelen og den ønskede strengheten i forhold til dagliglivet i klosteret. Takket være den store mengden benediktinerklostre var Benedikt av Nursias ordensregel lenge den mest utbredte. Under Karl den stores regjering var Benedikts ordensregel fastlagt som den gjeldende. Fra midten av det trettende århundret fastla paven at den mer generelle regelen til Augustin skulle brukes når nye klosterordener ble opprettet. Den regelen består av fem ulike tekster, et brev som omhandler klosterlivet finnes i to versjoner: en for kvinner og en for menn. Augustins regel brukes av flere ordener enn augustinerne, utenfor denne ordenen er det hovedsakelig tiggerordnene som lever etter den. Blant disse er det bare fransiskanerne som har en annen orden. Fransiskanernes søsterorden, klarissene følger deres grunnlegger, Klara av Assisis regel, med unntak av noen kongregasjoner som har skilt seg ut fra klarissene.
Ordensreglene kan inneholde regler og bestemmelser for mange av klosterlivets aspekter. Basis er de evangeliske råd, leveregler fra evangeliene, kallet til å leve i lydighet, kyskhet og fattigdom. Hovedsakelig er det regler og retningslinjer for bønnetider, spesielt i forbindelse med tidebønnene og antallet salmer som skal bes. Av og til er også hvilke salmer som skal bes fastlagt. Andre regler omhandler novisiatet, hvordan måltidene skal avholdes, arbeid som skal utføres, forskrifter med hensyn til åndelig litteratur og meditasjon, fordeling av ulike oppgaver og roller innen klosteret og da særdeles med hensyn til abbeden. Rollene andre foresatte for klostersamfunnet innehar kan også behandles.
Bortsett fra formelle regler har en del klosterordener og kongregasjoner også dokumenter som dekker ting som oppførsel og spiritualitet. Et eksempel på dette er dominikanerordenens konstitusjon. Klostrene som antok reglene etter reformasjonen som hadde funnet sted i klostrene i Gorze og Cluny i det tiende århundre fulgte egne consuetudines, «vaner». I det tolvte århundre spilte dokumenter som Magnum exordium og Carta caritatis (skrevet av Stephan Harding) en viktig rolle ved siden av Bernhard av Clairvaux'skrifter innen Cistercienserordenen. The Spiritual Exercises of Saint Ignatius er forpliktet lesestoff for medlemmer av jesuittordenen.
Elisavet Pesiridou
Elisavet Pesiridou (født 12. februar 1992) er en gresk friidrettsutøver som konkurrerer i hekkeløp.
Hun representerte Hellas under Sommer-OL 2016 i Rio de Janeiro, der hun ble utslått i forsøksheatet på 100 meter hekk.
Angela Whyte
Angela Whyte (født 22. mai 1980) er en canadisk friidrettsutøver som konkurrerer i hekkeløp.
Hun representerte Canada under Sommer-OL 2016 i Rio de Janeiro, der hun ble utslått i forsøksheatet på 100 meter hekk.
Øyvind Bjørnsen
Øyvind Bjørnsen (født 1970) er en tidligere norsk utøver innenfor idretten styrkeløft, som konkurrerte for Salangsdalen IL, Bardu IL og Oslo SK. Bjørnsen vant fem NM-gull på rad i perioden 1990-1994, og han har dessuten blitt junior-verdensmester (1990) og tre ganger junior-europamester (1990, 1991 og 1993).
Hu Zao
Samleren og mesénen Zhou Lianggong hadde spesiell interesse for kunstnerne i og rundt Nanjing, og utga en serie biografiske skisser av disse. Han beskriver Zao blant annet slik:
Tsjekkisk 1. liga 2018–2019
Mesterskaps sluttspill
Poeng og mål vil overføres i sin helhet fra den ordinære sesongen.
Nedrykks sluttspill
Poeng og mål vil overføres i sin helhet fra den ordinære sesongen.
Europa League playoff
Lag plassert mellom 7. og 10. plass vil delta i Europa League playoff. De beste av dem vil spille mot det femte plasserte laget i mesterskaps sluttspillet for å bestemme Europa League playoff vinneren. Vinnerne vil kvalifisere seg til Europa League andre kvalifiseringsrunde.
Nedrykk playoff
Lagene som kom på 14 og 15 plass i nedrykks sluttspillet møter 2 og 3 plass lagene fra Druhá liga.
Kamp 2
1. FK Příbram vant 3–3 sammenlagt på bortemål og beholdt plassen sin i Tsjekkisk 1. liga 2019–2020; FC Zbrojovka Brno spiller i Druhá liga 2019/20.
Linda Tørklep
Linda Grethe Tørklep (født 11. januar 1951) er en norsk skuespiller som på 1990-tallet hadde rollen som «tante Bassa» i Kaptein Sabeltann-forestillingene og en liten rolle som Marlena Pirat i spillefilmen Drømmen om Kaptein Sabeltanns rike. Hun hadde også en rolle i filmen Bør Børson Jr..
Josef Eder
Josef Eder (født 2. mai 1942) er en østerriksk bobkjører som deltok i de olympiske vinterleker 1968 i Grenoble og 1972 i Sapporo. Eder vant en olympisk sølvmedalje i bobsleigh under Vinter-OL 1968 i Grenoble. Han var med på det østerrikske laget som kom på andreplass i firerbob bak Italia. De andre på laget var Erwin Thaler, Reinhold Durnthaler og Herbert Gruber.
Michael Föttinger
Michael Föttinger (født 12. juni 1997) er en østerriksk langrennsløper.
Han representerte Østerrike under Vinter-OL 2022 i Beijing, hvor hans beste individuelle resultat var nummer 39 på sprinten.
Åndehus
Et åndehus eller san phra phum (thai ศาลพระภูมิ) er en helligdom for et steds beskyttende ånd. Åndehus finnes i hovedsak i Thailand, Laos og Kambodsja.
Et åndehus settes opp så snart en eiendom er blitt bebygget, for å blidgjøre den beskyttende jordånden som mistet sitt hjemsted på grunn av bebyggelsen, og for å gi den et nytt sted å være. For å sikre at ånden blir boende i åndehuset, skjenkes den daglig mat, drikke (gjerne rød brus ), røkelse og levende lys. Enkelte av åndehusene kan være så store at mennesker kan gå inn i dem, men de fleste er små, plassert på en sokkel eller et podium.
Bakgrunn
Skikken med åndehus stammer fra førbuddhistisk tid, fra en animistisk tro på at alt har en ånd. Selv om mer enn 90 % av thailenderne regner seg som buddhister, lever mange av de animistiske ritualene og skikkene videre som en viktig del av kulturen.
Plassering og utforming
Plasseringen og utformingen av åndehuset er viktig. Det er for eksempel bra å ha et tre i nærheten. Hinduprester er ofte involvert i plasseringen. Åndehuset må helst ikke på noe tidspunkt bli liggende i bygningens skygge. Dette kan være vanskelig å oppnå i tettbygde områder og store byer, som for eksempel i Bangkok. Når plassen er funnet og åndehuset er satt opp, holdes en seremoni der Moder jord og stedets ånder påkalles.
Åndehusene er gjerne utformet som en miniatyr av bygningen de er plassert ved. Fargen bør være relatert til fargen knyttet til eierens fødselsdag, og når en ny innehaver overtar en bygning, settes det ofte opp et nytt åndehus, enten i tillegg til det gamle, eller istedenfor dette. Hvis det gamle fjernes, foregår dette også ved en seremoni.
Uttjente åndehus
De aller fleste åndehus vedlikeholdes og holdes i god stand, men når de likevel en gang må skiftes ut, avholdes en egen seremoni, der det gamle huset taes ned og et nytt settes opp. Det gamle huset kan ikke ødelegges eller brennes, det må få et hvilested i nærheten av et tempel, gjerne i en skog eller ved en øde vei. På slike steder, som kalles gravlunder for åndehus, kan det være svært mange små «gudehus» samlet på ett sted.
Jampa Phuntsok
Jampa Phuntsok, også kjent som Qiangba Puncog (eller Champa Phuntsok, བྱམས་པ་ཕུན་ཚོགས་； kinesisk: 向巴平措; pinyin: Xiàngbā Píngcuò, født 14. mai 1947 i Chamdo i Tibet), er en tibetansk-kinesisk politiker som var ordfører for den autonome region Tibet 2003–2010.
Han ble medlem av Kinas kommunistiske parti i 1974 och studerte ved Chongqinguniversitetet. Jampa var lenge tekniker og arbeidet ved en fabrikk for jordbruksmaskiner i Chengdu i ti år. I 1980 ble han førstekommissar i den militære avdelingen i fylket Bomi i prefekturet Nyingchi. I 1997 ble han partisekretær i Lhasa.
I 2002 ble han innvalgt i Sentralkomitéen for Kinas kommunistiske parti og ble gjenvalgt i 2007.
Ole Severin Aavatsmark
Ole Severin Aavatsmark (født 10. august 1855 i Grong i Nord-Trøndelag, død 11. oktober 1935 i Namsos) var en norsk lærer, redaktør og politiker (V). Han var redaktør i venstreorganet Nordtrønderen i Namsos, stortingsmann for Nordre Trondhjems amt 1907–1909 samt ordfører i Namsos 1906–1907 og 1911–1913.
Han var sønn av lærer og klokker Sivert Pedersen Aavatsmark og hustru Beret Johanna Olsdatter Schistad. På farssiden var han fetter av generalmajor, stortingsmann og statsråd Ivar Aavatsmark. Han giftet seg i 1876 med bondedatteren Sanna Rosset fra Harran. Blant deres barn var sakfører og banksjef Olav Aavatsmark, som igjen var far til Nordlands fylkesmann Ole Aavatsmark.
Aavatsmark kom fra en innflytelsesrik venstrefamilie og var formann i Namsos Arbeidersamfund 1887–1909, formann i Namsos venstreforening 1892–1919 og redaktør i Nordtrønderen 1892–1924. Han var vararepresentant til Stortinget fra Namdalen krets i Nordre Trondhjems amt 1907–1921, og møtte fast for avdøde Kasper Sund 1907–1909. Aavatsmark var medlem av Stortingets justiskomité hele perioden. Han var medlem av Namsos bystyre 1893–1896 og 1902–1919, medlem av formannskapet 1905–1913 samt byens ordfører 1906–1907 og 1911–1913.
Kristoffer Lo
Kristoffer Lo (født 19. februar 1985 i Vestby) er en norsk jazz- og popmusiker og komponist.
Biografi
Lo er tubaist i Pelbo, Trondheim Jazzorkester, Microtub, og YODOK og har bidratt på flere utgivelser. I rockebandene Sunswitch og Highasakite spiller han gitar og flugabone.
Han ble tildelt JazZtipendiatet på Moldejazz 2013. Året etter skrev han verket Savages for med Trondheim Jazzorkester. Verket ble utgitt på plate i 2015, og ble nominert til Spellemannprisen 2015 for årets album. Han fikk Musikkforleggerprisen i 2015 i klassen årets opphavsperson, blant annet for Savages. Han vant også Musikkforleggerprisen i 2022 i klassen synkronisering sammen med Fay Wildhagen. De fikk prisen for «Aksel Score», filmmusikk til dokumentarfilmen  om alpinisten Aksel Lund Svindal. De var også nominert i klassen årets verk innen populærmusikk for låten «Fighter» fra samme film.
Colt M1911
Colt M1911 er en pistol utviklet av John Moses Browning og Frankford Arsenal mellom 1905 og 1910.
Pistolen er kamret for .45 ACP (automatic colt-pistol), og den ble approbert av US Army i 1911. Erfaringene fra første verdenskrig resulterte i mindre utvendige endringer av pistolen i 1924, den reviderte M1911 pistolen fikk betegnelsen M1911A1. På grunn av et stort behov for håndvåpen under begge verdenskrigene ble pistolen produsert av flere våpenprodusenter (som f.eks. Springfield Armory). I 1985 ble Beretta 92F (M9) kamret for 9 x 19 mm Parabellum valgt som etterfølger.
I norsk tjeneste
M1911 ble approbert av det norske forsvaret i 1914. I 1917 begynte Kongsberg Våpenfabrikk å lage lisensproduserte M1911 pistoler til det norske forsvaret. Disse er kjent som «Kongsberg Colt». Ammunisjonen ble laget på Raufoss Ammunisjonsfabrikk og patronen og pistolen var i bruk til midten av 1980-tallet.
Ballistikk
Tidlig ladning (første verdenskrig) var 13 gram kule på 213 m/s, senere ble denne endret til 14,9 g på 235 m/s.
Yin Zheng
Han representerte Kina under Vinter-OL 2022 i Beijing, hvor han ble nummer 5.
Ivan Stević
Ivan Stević (født 12. mars 1980) er en serbisk syklist som konkurrerer i landeveissykling. Han representerte landet sitt under Sommer-OL 2012 i London, der han ble nummer 54 i landeveisrittet.
Grounded theory
Grunnleggende prinsipper
Grounded theory tar for seg den progressive gjenkjenningen og integrasjonen av meningsbærende kategorier i data. Teorien som metode gir retningslinjer for hvordan kategorier kan identifiseres, hvordan de kan knyttes sammen, og hvordan man kan etablere relasjoner mellom dem. Teorien i seg selv forstås som sluttproduktet av denne identifikasjons- og integrasjonsprosessen. I sin endelige form tilbyr grounded theory et forklarende rammeverk som muliggjør forståelse av fenomenet som undersøkes. Grounded theory benytter et visst antall strategier eller byggesteiner (analytiske konstrukter) i sin teoriutvikling. Carla Willig definerer åtte fremtredende faser eller konsepter i sin forståelse av grounded theory-metodologi.
Kategorier vil si grupperinger av tilfeller (begivenheter, prosesser eller hendelser) som har sentrale karakteristikker til felles. Disse sammenstillingene kan befinne seg på ulike abstraksjonsnivåer. På et lavt abstraksjonsnivå vil fungerer kategoriene som beskrivende merkelapper eller konsepter ("descriptive labels"). Willig nevner eksempelet om at til fenomener som "angst", "sinne" og "sorg" kan grupperes sammen i den overordnede kategorien "emosjoner". Kategorier som inngår på et høyere abstraksjonsnivå kalles analytiske snarere enn deskriptive. De mer abstrakte kategoriene fortolker og ikke bare navngir fenomenenes fremtredelser. Willig nevner at referanser til diverse aktiviteter slik som å drikke seg full, jogge eller skrive poesi kan bli kategorisert som former for "flukt" (jf. eskapisme) i den grad de tilsynelatende har det felles formål å distrahere individet fra å reflektere. Mens man i grounded theory konstruerer kategorier underveis i forskningsprosessen, vil man i innholdsanalyse ("content analysis") ta i bruk kategorier som er definert før data-analysen har begynt. I innholdsanalyse er kategoriene designet til å være gjensidig utelukkende ("mutual exclusive"), slik at samme datamateriale ikke kan tilordnes mer en én spesifikk kategori. I grounded theory vil derimot kategoriene som genereres gjennom data-behandlingen være potensielt overlappende eller forenlige.
Kodingen betegner prosessen hvor kategoriene blir identifisert. I de tidlige faser av forskningen er kodingen i stor grad deskriptiv. Man plasserer her beskrivende merkelapper på bestemte tilfeller eller fenomener. Ettersom kodingen utvikles kan forskeren gjenkjenne overordnede kategorier som systematisk integrerer underordnede kategorier inn i meningsfulle enheter. På denne måten skapes analytiske kategorier som kan danne grunnlag for kontekst-spesifikke teorier. I ideell forstand skal kategorienes merkelapper være in vivo, dvs. at de skal fortrinnsvis bruke ord og setninger formulert av informanten i studiet. Såkalt teoretisk koding vil si anvendelsen av et kodet paradigme overfor dataene. Ulike varianter av grounded theory knyttes til ulike kodede paradigmer. Et kodet paradigme gjør forskeren mer følsom overfor (sensitiviserer) spesifikke måter å sammenstille kategorier.
Konstant komparativ analyse er en prosedyre for å styrke kodeprosessen. Den foregår gjennom identifisering av likheter og forskjeller mellom kategorier. Gjenkjenning av felles mønstre ved fenomenet muliggjør generering av underkategorier (subkategorier). Man kan f. eks. skille mellom undergrupper av kategorien "emosjoner" ved å trekke et skille mellom negative og positive emosjoner. Konstant komparativ analyse sikrer at forskeren ikke utelukkende konstruerer kategorier, men også dekomponerer dem, dvs. bryter dem ned til mindre meningsbærende enheter. Slik kan full kompleksitet og mangfold i data anerkjennes, og enhver overforenkling motarbeides eller unngås. Prosedyrens endelige mål er å knytte sammen og integrere kategorier på en slik måte at all forekomst av variasjon fanges opp av den fremvoksende teorien.
Negativ case-analyse sikrer forskeren vedvarende utvikling av sin teori i lys av foreliggende evidens. Negative tilfeller ("negative cases") vil si situasjoner hvor teorien ikke passer eller gir en adekvat beskrivelse. Identifikasjon av slike "svarte svaner" tillater forskeren å kritisk gjennomarbeide sin teori fortløpende, tillegge den dybde og robusthet, samt gjøre den i stand til å fange opp hele kompleksiteten i det aktuelle datasettet.
Teoretisk sensitivitet betegner egenskapen som beveger forskeren fra et deskriptivt til analytisk nivå. I grounded theory opptrer forskeren i samhandling (interaksjon) med dataene. Ved å henvende seg til data, kan forskeren potensielt utbrodere eller modifisere de opprinnelige konstruktene.
Teoretisk sampling vil si å samle ytterlige data med utgangspunkt i kategorier som har kommet til live i tidligere faser av data-analysen. Dette innebærer å stille teorien opp mot empirien ved å selektere begivenheter som kan utfordre eller utvide teoriens aspekter. Mens tidligere stadier av grounded theory krever maksimal åpenhet og fleksibilitet for å identifisere et utvalg av hovedsakelig deskriptive kategorier, beskjeftiger teoretisk sampling seg med bearbeidelsen av og i ytterste instans metningen eller total dekningsgrad ("saturation") av eksisterende analytiske kategorier.
Teoretisk metning innebærer at forskeren fortsettende måler ("sampler") og koder data inntil nye kategorier kan skapes, og inntil nye tilfeller av variasjon for eksisterende kategorier opphører. Dette kan forstås som et idealistisk mål som vanskelig lar seg fullbyrde i praksis. Grunnen er at kategorier eller perspektiver i alminnelighet alltid kan modifiseres. Glaser og Strauss belyste hvordan grounded theory alltid i en viss forstand er provisorisk. Eksempelvis kan såkalte "paradigmeskift" endre holdningen til og fortolkningspreferanser overfor koding, kategorier og datasett. Dette kan også sees i samsvar med det grunnleggende vitenskapelige prinsippet om tentative forklaringer ved hypotese- og teorikonstruksjon.
Epistemologi og kritikk
Enhver sentral kvalitativ teoretisk tilnærming må nødvendigvis redegjøre for sin epistemologiske posisjon. Enkelte hevder at grounded theory tar del i en posistivistisk epistemologi og at den slik sett unndrar seg spørsmålet om refleksivitet. For forskere i psykologi er en begrensning ved grounded theory dens forkjærlighet for uidentifiserte sosiale prosesser som kan begrense dens anvendelse eller bruksverdi ved fenomenologiske studier. Grounded theory som metode representerer en form for induktiv positivisme. Det foreligger imidlertid sosial-konstruktivistiske versjoner av denne kvalitative metodetilnærmingen. Metoden har en realistisk ontologi og hevder derfor at sosiale begivenheter og prosesser har en objektiv virkelighet hvor de finner sted uavhengig av forskeren og av hvorvidt de kan bli observert og dokumentert av forskeren.
Induksjonsproblemet går igjen ved vurdering av validiteten til grounded theory. Tilnærmingen er ikke deltager-nøytral (biased) selv om forskeren fortrinnsvis skal fungere som en nøytral, idealisert tilskuer eller en upartisk dommer (jf. Hume) og utelukkende bruke sine personlige ressurser som ballast for å behandle (derav formidle og presentere) de ideelt sett "uberørte" observerte data. Induksjonsproblemet betegner i alminnelighet kompleksiteten ved generalisering fra enkelttilfeller til generelle lovmessigheter. Siden vitenskapelige forklaringer i sin natur er midlertidige (tentative) og falsifiserbare vil forekomst av unntakstilfeller ("den svarte svane") alltid potensielt kunne avkrefte en hypotese. Dey (1999) bruker en metafor om Columbus' oppdagelser til å illustrere problemet med hvilket fundament som underbygger (foranker) grounded theory. Han påpeker at selv om vi aksepterer den tvilsomme proposisjonen som hevder at kategorier oppdages, er det vi vil oppdage avhengig av det vi er på utkikk etter - dvs. betinget av vår intensjon som forsker. Columbus kunne knapt ha oppdaget "Amerika" hvis han ikke hadde søkt å finne "indianerne" med det første. Det oppstår potensielt en motsetning mellom forskerens hensikter og de observerte funn. med basis i slike innvendinger har grounded theory blitt anklaget for ikke å oppfylle kravet om refleksivitet i forskningsprosessen.
Elater
Elater er en slekt av biller som hører til familien smellere (Elateridae).
Utseende
Ganske store, nokså brede, gjerne rødbrune til svarte smellere. Antennene er gjerne sagtakkede, pronotum hvelvet med rundede sider, gjerne kledt med korte, mørke, oppstående hår. Dekkvingene er ofte mer eller mindre rødlige.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Storsmellernes larver lever for det meste i morken, død ved. Denne slektens larver synes å være rovdyr.
Systematisk inndeling
Siden denne slekten er den først beskrevne slekten av smellere, har et stort antall arter tidligere vært plassert her.
Bonnie Bramlett
Bonnie Bramlett (født Bonnie Lynn O'Farrell 8. november 1944 i Alton i Illinois) er en amerikansk sanger og skuespiller som en gang var kjent for sine særegne sanger innen rock og pop-musikk.
Hun startet sin musikalske karriere på 1950-tallet i en alder av tretten år som korist for forskjellige bluesband som Fontella Bass, Albert King og Little Milton.
Kort tid etter at hun flyttet til Los Angeles i 1967, møtte hun sangeren Delaney Bramlett (1939 – 2008)i en bowlinghall der han holdt en konsert sammen med bandet sitt, The Shindogs. De ble gift kort tid senere og de fikk datteren Bekka Bramlett som senere fulgte i foreldrenes fotspor og ble sanger, og som i en kort tid var medlem av Fleetwood Mac på 1990-tallet.
Bramlett turnerte over hele Europa med den britiske rockelegenden Eric Clapton. Med hyppige drop-in forestillinger av andre kjente musikere som Duane Allman, George Harrison og Dave Mason, ble denne omreisende gruppen kjent som Delaney, Bonnie & Friends. Bandet ga ut to sanger sammen.
I 1979 reiste Bonnie Bramlett til Havanna på Cuba for å delta i den historiske Havana Jam-festivalen som fant sted mellom den 2. og 4. mars. Der opptrådte hun sammen med Stephen Stills, CBS Jazz All-Stars, Rita Coolidge og Billy Joel, pluss en rekke cubanske artister som Pacho Alonso, Tata Güines og Orquesta Aragón.
Ali Sabry (srilankisk politiker)
Mohamed Uvais Mohamed Ali Sabry (født 1. mai 1970) er en srilankisk advokat og politiker som representerer partiet Sri Lanka Podujana Peramuna (SLPP).
Han ble valgt inn i parlamentet i august 2020, og ble da utnevnt til landets justisminister av president Gotabaya Rajapaksa. Den 4. april 2022 overtok han også posten som finansminister, etter at tidligere finansminister Basil Rajapaksa gikk av. Men, på grunn av den økonomiske krisen i Sri Lanka søkte han avskjed allerede dagen etter, den 5. april. Han trakk imidlertid denne avskjedssøknaden, og fortsatte som finansminister.
Den 9. mai 2022 gikk statsminister Mahinda Rajapaksa av, etter store protester i landet på grunn av den økonomiske krisen, som har gitt mangel på blant annet mat, drivstoff og medisiner. Regjeringen ble samtidig oppløst, og Sabry gikk da av som både finansminister og justisminister.
Referanser
<References/>
.40 Smith & Wesson
.40 S&W er en patron for pistol utviklet i samarbeid mellom Winchester Repeating Arms og Smith & Wesson. Den bruker kuler fra 135 grain til 200 grain, og opererer med et maksimalt trykk på 35 000 psi.
Historie
.40 S&W-patronen ble lansert 17. januar 1990 sammen med en ny pistol fra Smith & Wesson, kalt Model 4006, men det tok flere måneder før våpenet var å få kjøpt. Patronen ble utviklet fra 10 mm Auto-patronen som hadde blitt tatt i bruk av FBI, men viste seg å være for kraftig i praktisk bruk. 10 mm Auto hadde en ytelse omtrent som kaliber .41 Magnum, og rekylen og munningsblåsten viste seg å være for kraftig for mange skyttere. Våpenet var i utgangspunktet kraftig nok til hjortejakt, og det var for mye for selvforsvar og politibruk. Patronen ble derfor ladet med en svakere ladning for bruk i FBI, og dermed kunne Smith & Wesson gjøre om patronen slik at den ble kortere, men allikevel hadde den ønskede ytelse. De bestemte seg samtidig for å gå ned til hetter av typen «Small Pistol». Patronen ble raskt populær og gikk tidlig forbi 10 mm Auto når det gjaldt antall enheter solgt. Siden den var omtrent av samme lengde som 9×19 mm, kunne mange våpen konstruert for denne patronen enkelt gjøres om til å bruke det nye kaliberet.
Patronen har blitt populær både blant politi og sivile skyttere, men den er ennå ikke nyttet til militær bruk.
Typisk ballistikk er 10 gram kule på 350 m/s.
Hun, den fraskilte
Hun, den fraskilte (originaltittel: The Divorcee) er et amerikansk drama fra 1930 med Norma Shearer og Chester Morris i hovedrollene som har romanen Ex-Wife av Ursula Parrott som forelegg. Filmen er regissert av Robert Z. Leonard, som også ble nominert til Oscar for beste regi for sitt arbeide. Den ble i tillegg nominert til Oscar for beste film, samt beste skuespillerinne for Norma Shearers bidrag, hvilket hun vant.
Handling
Ted, Jerry, Paul og Dorothy er bosatt i New York. Jerrys beslutning om å gifte seg med Ted knuser Paul. Han blir alkohol-påvirket og under en kjøretur forårsaker han en ulykke som gjør Dorothys ansikt vansiret. Av skyldfølelse gifter Paul seg med Dorothy. Ted og Jerry har vært gift i tre år når hun oppdager at han har hatt en kort affære med en annen kvinne. En opprørt Jerry tilbringer deretter natten sammen med sin beste venn, Don. Når Ted kommer tilbake fra en forretningsreise påstår Jerry at hun har vært utro, men sier ikke hvem hun har vært sammen med.
Ted blir opprørt, og de krangler. Dette ender med at Ted forlater henne, og paret søker om skilsmisse. Paul og Jerry møtes, og hun oppdager at han fremdeles elsker henne og han er villig til å forlate Dorothy - som han er i et kjærlighetsløst ekteskap med. De to tilbringer ett par uker sammen, og de planlegger en fremtid sammen. Men ingenting går som de hadde planlagt.
Bjørnar Sandnes Lillefosse
Han vant sju NM-gull på terrengløp og stafett i perioden 2013–2021.
Miguel Ubeto
Han representerte landet sitt under Sommer-OL 2012 i London, der han ble nummer 45 i landeveisrittet.
Han ble i 2013 utestengt i to år etter å ha testet positivt på GW501516.
Cygnus Solutions
Cygnus Solutions, opprinnelig kalt Cygnus Support, var et programvareselskap som ble grunnlagt i 1989 av John Gilmore, Michael Tiemann og David Henkel-Wallace. Selskapet hadde som formål å sørge for kommersiell støtte for fri programvare. Dets motto var: Making free software affordable.
Cygnus Solutions var i mange år vedlikeholdere av GNU Debugger og GNU Binutils (som bl.a. inkluderte GNU Assembler og GNU Linker). Selskapet var også sentral i utviklingen av GNU Compiler Collection, og drev igjennom forandringen i prosjektets styring fra å være enkeltpersonbasert til å ha en uavhengig komité. Cygnus utviklet Binary File Descriptor library og benyttet det til å porterte GNU til mange arkitekturer.
Cygnus Solution var den opprinnelige utvikleren av Cygwin, et POSIX kompatiblitetslag med tilhørende verktøy, for Microsoft Windows. De utviklet også eCos, et innebygd sanntids operativsystem.
Gjerde (navn)
Gjerde er et vanlig etternavn i Norge. Per januar 2020 var det 3,416 nordmenn med Gjerde som etternavn. Skriveformene Gjærde og Gjerdet er mindre vanlige.
Para-VM i snøsport 2022
Para-VM vinter 2022 (World Para Snow Sports Championships) var verdensmesterskapet i vintersportene paraalpint, paralangrenn, paraskiskyting og parasnowboard. Mesterskapet ble arrangert på Lillehammer og Hafjell i Norge fra 8. til 23. januar 2022.
Mesterskapet skulle vært arrangert i 2021, men ble utsatt grunnet koronaviruspandemien. Dette er første gang disse fire vintersportene samles i ett verdensmesterskap.
Sportsgrener
Det konkurreres i følgende sportsgrener:
Det er totalt 84 medaljeøvelser i dette mesterskapet.
Langrenn
Miks:
Frol
Frol er en bygd og en tidligere kommune i Levanger kommune i Trøndelag. Frol ligger øst for Levanger sentrum, og utgjør en egen skolekrets tilknyttet Frol oppvekstsenter. Frolfjellet i retning Markabygda og Forbygda er et populært utfartssted med preparerte skiløyper.
Tidligere kommune
Frol kommune ble etablert i 1856 ved delingen av Levanger i Levanger kjøpstad og Levanger landsogn. Den nye landkommunen fikk i 1911 navnet Frol. I 1951 ble Lillemarksbakkene (Litjmarksbakkan) med 51 innbyggere i Frol inkorporert i Levanger. Den 1. januar 1962 ble Frol, Levanger, Skogn og Åsen slått sammen til den nye Levanger kommune. På dette tidspunktet bodde 3 774 personer i Frol. Kommunen var ca. 140 km² stor.
Bygd
Delområdet Frol i Levanger kommune består av grunnkretsene Østborg, Haugskott, Rinnan, Munkrøstad, Buran, Munkeby, Matberg og Tingstad.
Fresvik (Ullensvang)
Fresvik er ei bygd i Ullensvang kommune. Den ligger på østsiden av Sørfjorden, mellom Odda og Kinsarvik og i nordenden av Fresviktunnelen.
Finlandssvensk
Finlandssvensk er et fellesnavn på de ulike østsvenske dialektene som finlandssvenskene taler. Svensk er morsmål for 290,977 (2012) i Finland, av en samlet befolkning på 5,426,674 (2012), noe som utgjør 5,4 % av befolkningen. På Åland er 25,000 svensktalende (94 prosent av ålendingene), men ålandsk er nærmere beslektet med upplandsk enn med finlandssvensk.
Byene Helsingfors, Esbo, Raseborg, Borgå og Vasa har 35,9 % av den finlandssvenske befolkningen.
Svensk er offisielt språk på Åland og et av Finlands to offisielle språk.
Finland har ni svenskspråklige aviser, og den statlige kringkasteren Yle har en svenskspråklig TV-kanal og to svenskspråklige radiokanaler.
Ion Panțuru
Ion Panțuru (født 11. september 1934 i Comarnic, Prahova, død 17. januar 2016 i Ploiești) var en rumensk bobkjører som deltok i de olympiske vinterleker 1964 i Innsbruck, 1968 i Grenoble, 1972 i Sapporo og 1976 i Innsbruck.
Han begynte å trene bob da han var 28 år gammel, etter å ha spilt fotball (keeper) i Carpați Sinaia på tredje og annen divisjonsnivå. Han var dreier i en bedrift og drev med bob i fritiden.
Panțuru vant en olympisk bronsemedalje i bobsleigh under vinter-OL 1968 i Grenoble. Sammen med Nicolae Neagoe kom han på tredjeplass i toerbob, bak Italia og Vest-Tyskland. Det var Romanias første og hittil (2014) eneste medalje i et vinter-OL.
Æresbevisninger
Ion Panțuru ble utnevnt til såkalt Maestru emerit al sportului («fortjent sidrettsmester») og til æresborger av tre byer: Comarnic, Sinaia og Bușteni.
Stenocerini
Stenocerini er en gruppe av biller som lever av sopp som vokser på død ved.
Utseende
Små (gjerne 2-3 millimeter), sylindriske, brunlige soppsnutebiller. Snuten er lengre enn resten av hodet, nokså bred og flat.
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.
Utbredelse
Gruppen er utbredt over mye av Jorda, men mangler i de kaldere områdene.
Georg Michaelis’ regjering
Georg Michaelis' regjering satt ved makten i Det tyske keiserrike, fra juli til oktober 1917, under keiser Vilhelm II. Regjeringens tjenestetid falt innenfor første verdenskrig.
M&D’s
M&D's er en fornøyelsespark i Motherwell i Skottland.
Ingar O. Skalpe
Ingar Ole Skalpe (født 5. desember 1933, død 19. september 2018) var en norsk lege og forsker. Han tok medisinsk embedseksamen i 1958 og tok sin doktorgrad i nevroradiologi ved Rikshospitalet i 1974. Han var ansatt som overlege ved Tromsø Regionssykehus fra 1981 til 1983 og var seksjonsoverlege på nevroradiologisk avdeling på Rikshospitalet fra 1983 til han avgikk med pensjon i 2003.
M&D’s
Den 26. juni 2016 var det en ulykke på en av berg-og-dal-banene, og flere personer ble skadet.
Ingar O. Skalpe
Forskning
På 1970-tallet arbeidet Skalpe med utprøving av en rekke kontrastvæsker som ble utviklet av blant andre Nycomed. Formålet var å finne ut av hvilken type kontrastvæske som ga færrest bivirkninger og de beste bildene for presis diagnostisering av sykdommer i hodet.
Han ble senere tildelt St. Olavs Orden for sin innsats for nevroradioklogi.
Senere karriere
Skalpe var aktiv som foredragsholder i nevroradiologi over hele verden på store deler av 1980- og 1990-tallet. Han var i tillegg medstifter og første formann av Norsk Nevroradiologisk Forening.
Han var på 1990- og 2000-tallet aktiv i debatten rundt rettergangen og henrettelsen av Vidkun Quisling. Bakgrunnen for debatten var bøkene Quisling - en fører for fall (1992) og Quisling - en fører blir til (1993) skrevet av historikeren Hans Fredrik Dahl. I begge bøkene skrev Dahl at Quisling ble utsatt for flere smertefulle medisinske eksperimenter og feilmedisinering fordi man ønsket å avdekke rent biologisk hva som gjorde Quisling til et «geni». Påstandene ble sterkt kritisert i medisinske miljøer og Skalpe skrev flere innlegg i blant annet Dagbladet som var kritiske til utsagnene.
Star Wars: Masters of Teräs Käsi
Star Wars: Masters of Teräs Käsi er et Star Wars basert videospill utviklet og utgitt av LucasArts for spillkonsollen PlayStation. Spillet ble utgitt den 23. september 1998.
Handling
Handlingen til Masters of Teräs Käsi foregår mellom filmene Et nytt håp og Imperiet slår tilbake. Ødeleggelsen av Dødsstjernen har forkrøplet det galaktiske imperiet, og nå vil keiseren ha hevn mot Luke Skywalker og resten av Opprøreralliansen. Keiseren ansetter leiemorderen Arden Lyn for å eliminere nøkkelmedlemmer i Opprøreralliansen. Luke og andre viktige medlemmer av alliansen finner ut av keiserens plan, og konfronterer Arden og utfordrer han til kamp. Teräs Käsi refererer til kampsporten brukt i spillet; begge ordene er lånt fra finsk og betyr "stålhånd".
Chongqinguniversitetet
Universitetet ble opprettet i 1929. Det ble vesentlig større i 2000 da to andre høyere læreinstitusjoner ble sammenlagt med universitetet.
Kristine Gramstad
Kristine Gramstad Wedler (født 15. mars 1978) er en norsk politiker (Ap) som fra 2011 til 2013 var statssekretær i Fiskeri- og kystdepartementet. Hun har vært medlem av fylkestinget i Rogaland fylkesting i tre perioder, hvor hun i perioden 2007–2011 var gruppeleder. Gramstad vokste opp i Sandnes, men flyttet til Stavanger for å ta mastergrad i endringsledelse ved Universitetet i Stavanger.
Hun har vært styreleder i Stiftelsen Rogaland Kurs og Kompetansesenter og styreleder i Filmkraft Rogaland AS, nestleder i Universitetsfondet For Rogaland AS og styremedlem i Dale Eiendomsutvikling AS. Gramstad var leder i programkomiteen Rogaland AP for perioden 2011-2015.
Konfliktåret 1897
Dødsfall
…
Betzy Baltzersen
Betzy-Marie Birgitte Lauritzen (født Betzy-Marie Birgitte Baltzersen, 12. mai 1925, død 27. september 2005 ) var en norsk skøyteløper. Hun representerte Norge og Oslo Idrettslag.
Internasjonale mesterskap
Allround-VM på skøyter (deltatt 2 ganger)
Sintorini
Sintorini er en gruppe av biller som lever av sopp som vokser på død ved.
Utseende
Små, sylindriske, mørke soppsnutebiller. Snuten er lengre enn resten av hodet, nokså bred og flat.
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.
Utbredelse
Gruppen er utbredt over mye av Jorda, men mangler i de kaldere områdene.
Dean-Charles Chapman
Dean-Charles Chapman (født 7. september 1997) er en engelsk skuespiller.
Han er kjent for å spille Billy Elliot i West End-oppsetningen Billy Elliot the Musical og for sin rolle i filmen 1917.
Pedrya Seymour
Pedrya Seymour (født 29. mai 1995) er en bahamansk friidrettsutøver som konkurrerer i hekkeløp.
Hun representerte Bahamas under Sommer-OL 2016 i Rio de Janeiro, der hun ble nummer 6 på 100 meter hekk.
Ackelia Smith
Ackelia Smith (født 5. februar 2002) er en jamaicansk friidrettsutøver som konkurrerer i sprintløp, lengdehopp og tresteg. Hun ble jamaicansk mester i lengdehopp i 2022, og hun vant lengdehopp og tresteg i U18-klassen under CARIFTA Games 2018.
Idrettskarriere
Smith vant lengdehopp og tresteg under CARIFTA trials, kvalifiseringsstevnet for CARIFTA Games i mars 2018, og ble dermed tatt ut til CARIFTA Games 2018, der hun vant begge øvelsene i U17-klassen. Hun ble jamaicansk juniormester i lengdehopp og tresteg i 2018, og ble tatt ut til å delta i U20-VM i friidrett 2018, men hun nådde ikke finalerunden der. Hun ble jamaicansk juniormester i lengdehopp og tresteg igjen i 2021, og hun kom på niendeplass i tresteg under U20-VM i friidrett 2021.
I 2022 ble hun nummer seks i tresteg under NCAA-mesterskapet innendørs, og hun ble nummer fire i tresteg og nummer åtte i lengdehopp under NCAA-mesterskapet utendørs. Hun vant lengdehopp under jamaicansk mesterskap i friidrett 2022, og hun fikk sølv i tresteg, bak Shanieka Ricketts. Under VM i friidrett 2022 kom hun på 12.-plass i tresteg. Hun deltok også i Samveldelekene 2022, der hun ble nummer seks i tresteg og nummer sju i lengdehopp.
Hun deltok i NCAA-mesterskapet innendørs i 2023, og fikk der sølv i lengdehopp og bronse i tresteg. Hun satte personlige rekorder på 200 meter og 400 meter under Percy Beard Track-stevnet i april 2023, med henholdsvis 23,78 sekunder og 54,08 sekunder.
Institutt for medisinsk biologi
Instituttets forskningsvirksomhet er konsentrert om grunnleggende biologi og biomedisin og omfatter blant annet forskning på forskjellige kreftformer, hjerte-karsykdommer, kroppens immunforsvar og antibiotikaresistens. Instituttet deltar også i utvikling av legemidler ved hjelp av molekylær bioteknologi og utprøving av biologisk aktive forbindelser fremskaffet via marin bioprospektering.
Instituttet består av 11 forskningsgrupper.
Instituttleder er professor Terje Larsen.
Rekkenier
En rekkenier er en rekkemotor med ni sylindere. Rekkeniere er vanligvis dieselmotorer som brukes i skip. Rolls-Royce Marine Motorer (tidligere Bergen Diesel), Pielstick og Wärtsilä (tidligere Wichmann) har laget denne type motorer.
Eksempler
Rekkeniere i produksjon i dag er blant annet modeller i Rolls-Royce Bergen B, C og K-serien, og Wärtsilä RT-flex60C-B, RT-flex82C, RTA84T-D, RTA84C, RTA96C, 20, 26, 32, Wasa32LN, 38, 46 og 46F serien. De nisylindrede versjonene av disse motorene utvikler effekt fra 1 620 til 51 480 kW.
Radoslav Rogina
Radoslav Rogina (født 3. mars 1979) er en kroatisk syklist som konkurrerer i landeveissykling. Han representerte landet sitt under Sommer-OL 2012 i London, der han ble nummer 41 i landeveisrittet.
Xu Bing
Xu Bing er en kinesisk kunstner, født i Chongqing i 1955. Han har en omfattende karriere som grafiker og skulptør, og har mottatt flere priser for sitt arbeide. Fra 2007 har han bodd i Beijing der han er professor ved det sentrale kunstakademiet.
Xu Bing vokste opp i Beijing, og fikk utdannelse ved sentralakademiet for kunst, avdeling for grafikk, der han tok eksamen i 1981. Han fikk anledning til å flytte til USA i 1990, og ble der som gjestende kunstner ved flere universiteter. Hans arbeider har bestått av serier av prosjekter. Disse er blitt navngitt etter hovedtema.
Mens han bodde i Kina, arbeidet han primært med å lage «Falske kinesiske tegn» som ledd i å utforske noe om menneskelig kultur. Han fulgte temaet opp med «Ny engelsk kalligrafi» - under oppholdet i USA.
Han ble kreert til æresdoktor (i humaniora) ved Columbia University i 2010.
Han deltok på en utstilling i Bergen kunstmuseum (oktober - desember 2012) med en installasjon (den syvende i rekken) bygd opp av kvister, avisklipp og annet skrot som ble stilt sammen slik at det med belysning kastet et skyggebilde som sett fra «baksiden» fremsto som en god kopi av et eldre kinesisk silkemaleri (tusj) som var utstilt på veggen ved siden av. Verket ble laget på stedet og demontert etter bruk.
Religionsåret 1889
Religionsåret 1889 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1889.
Frederick Sydney Dainton
Frederick Sydney Dainton (født 11. november 1914 i Sheffield, død 5. desember 1997) var en britisk akademisk kjemiker og universitet administrator.
Han utdannet seg ved universitetene Oxford og Cambridge før han ble utnevnt til professor i fysikalsk kjemi ved Universitetet i Leeds, visekansler for University of Nottingham, professor i kjemi ved Oxford og kansler fra University of Sheffield. Han ble valgt til medlem av Royal Society i 1957. Han ble tildelt Davymedaljen i 1969 og Faraday-medaljen i 1974. Han ble adlet av den britiske dronningen i 1971.
Han ble født i 1914 som sønn av steinhuggeren George Whalley Dainton (født i 1857), og hans andre kone Mary Jane Mary Jane. Frederick var den yngste av ni barn. Han fikk et stipend til Central Secondary School i Sheffield, men det var på folkebiblioteket at han ble begeistret for kjemi ved å lese bøker av Sidgwick og Hinshelwood. Han vant en utstilling ved St. John's College, Oxford med et supplerende tilskudd og lån fra City of Sheffield, som gjorde det mulig for ham tå studere kjemi.
Han flyttet deretter til Cambridge og begynte arbeidet med fotokjemi under Norrish. Fordi han var nærsynt var uegnet for militærtjeneste, og ble værende for å undervise som professor ved Cambridge University under den andre verdenskrig. Det var i denne perioden at han møtte og i 1942 giftet han seg med zoologi-studenten Barbara Wright som døde 12. april 2009. De var gift i 55 år, og hadde en sønn og to døtre sammen.